User:Lskulugammana/sandbox

ජෛව විවිධත්ව‍යෙන් උපදින රසවින්දනයෙන් මතුවන නව රැකියා අවස්ථා.....

මිහිමත ඇති ජීවයේ විවිධ ස්වරූපයන් ජෛව විවිධත්වය ‍ලෙස හැදින් වේ.විවිධ බීජ වර්ග මල් වර්ග ශාක කදන් ඵල ආදී සියළු දේ ජෛව විවිදත්වයේ ඇති විසිතුරු දේය.

ශ්‍රී ලංකාව ‍ජෛව විවිධත්වයෙන් උණුසුම් කේන්ද්‍රයක් වන බැවින් විවිධ වර්ණ හැඩ හා ප්‍රමාණයෙන් යුතු බීජ විශාල ප්‍රමාණයක් ඇත.ශ්‍රී ලංකාවේ ඇති බීජ බොහොමයක් ජාතික සංවර්ධනයට හෝ ජීවනෝපාය ප්‍රවර්ධනයට යොදා නොගැනේ. ජෛව විවිධත්වයේ හමුවන බීජ වර්ග ඵල වර්ග ආදිය උපයෝගී කරගනිමින් ආභරණ නිෂ්පාදනය පිළිබද ඉතිහාසයේ බොහෝ ඈතකට දිව යයි. දමිල කාන්තාවෝ හිසේ මල් පළදිති. බෞද්ධයන්ගේ නව ගුණ වැල ද හින්දුන්ගේ ජප මාලයද සාදන්නේ නිල් වෙරළු ශාකයේ බීජ වලිනි. නිල් වෙරළු බීජ වලින් සෑදු මාල පැළදීමෙන් රෝග සුව වේ යයි විශ්වාස කෙරේ.

ජෛව විවිධත්වයෙන් පොහොසත් ඇතැම් අප්‍රිකානු ලතින් ඇමරිකානු සහ ආසියාතික රටවල උද්භිද ආභරණ ඉතා දියුණු මට්ටමක පවතී. පේරු කැමරන් බ්‍රසීලය වැනිරටවල් නිදසුන්ය.කුඩා දරුවෝ කිරිදි ඇට නූලක අමුණා මාල වළළු සාදා ගනිති. කොහොඹ ඇට මාලයක් පැලදීමෙන් බෝ වන රෝග වලින් වැලකිය හැක. ඇත්තෝර ඇට මාලයක් පැළදීමෙන් ගෙල පෙදෙසේ අළුහම් සුවකරගත හැක.ඹෟෂධිය ගුණයෙන් යුතු බීජ වර්ග සිරුරේ ස්පර්ශ වීමට සැලැස්වීමෙන් එම ඹෟෂධීය ගුණය ලබාගත හැක.

ශාකයක බීජ ඇතිවන්නේ පරිනත අවස්ථාවේ දී ය. බීජ ඇතිවීමට පෙර ඒවාට දැනට ඇති ආර්ථික ප්‍රයෝජන සීමිත වන බැවින් මිනිසුන් බොහෝ ශාක කපාදමති.එම බීජ යොදාගෙන විසිතුරු නිර්මාණ කළ හැකිනම් එම ශාක වලට අමතර ආර්ථික වටිනාකමක් එකතු වේ. එබැවින් උද්භිද ආභරණ කර්මාන්තය ‍ජෛව විවිධත්වය  සංරක්ෂණය වනවා මෙන්ම විදේශ විනිමය උපයාගත හැකි කර්මාන්තයක් බවට පත් කළ හැක.

බීජයේ හැඩය පිට පොත්තේ වර්ණය හා කල් පවත්නා ස්වභාවය සදහා වටිනාකමක් ඇත.එක් ශාකයක බීජ විශාල සංඛ්‍යාවක් නිපදවන අතර ආර්ථිකමය වටිනා දෙයකට එම බීජය භාවිතා කිරීමෙන් එම ශාකය කපාදැමීමක් නොවන බැවින් වනහායනයක් වන්නේද නොවේ. බීජ ශෘකයේ පරිනතියට පසු නිපදවන කොටස් බැවින් ශාක බොහොමයක් මේ මගින් සංරක්ෂණය වේ.

බොහෝ වැඩිහිටියෝ ද ආහාරයට ගන්නා බීජ සහ ඹෟෂධීය වටිනාකමකින් යුතු බීජ වර්ග පමණක් හදුනති. ‍ප්‍රයෝජනයට නොගන්නා අලංකාර වර්ණ සහ විවිධ හැඩ දරණ බීජ කිසිදු සැලකිල්ලක් නොලබාම පොළ‍ොවේ මිහිදන් වේ.

අපගේ ප්‍රයත්නය මේ අපතේ යන බීජ සදහා වටිනාකමක් ලබාදීම හා පරිනත ශාක ප්‍රජාවක් වර්ධනය කිරීමයි. අද පවතින රන් මිල නිසා රන් ආභරණ මිලදී ගැනීමද පැළදීමද ගැටළුවකි. රන් රිදී ආභරණ ඉතා ඉහල මිලක් වන බැවින් අනාරක්ෂිත අයුරින් සොරුන්ගේ ග්‍රහනයට ද පත් විය හැක. විදේශයෙන් ගෙන්වන කෘතිම ලාභ ආභරණ පරිසරයේදී දිරා නොයන බැවින් පරිසර දූෂණය ද සිදු වේ. මෙම කෘතීම ආභරණ සදහා අප රටෙන් පිට රටට ඇදීයන විදේශ විනිමය අප රට තුළම රදවා ගැනීම අපේ අරමුණයි.

තවද ගෘහාශ්‍රිත අඩු මූලධන වටිනාකමකින් ආරම්භ කළ හැකි කුඩා ගෘහ කර්මාන්ත ලෙස රැකියා විරහිත කාන්තා ශ්‍රමය ඵලදායි ලෙස යොදාගත හැකි කර්මාන්තයක් සදහා වැඩි වටිනාකමක් ඇත. මේ කර්මාන්තය සදහා විදේශ සංචාරක ආකර්ශණයක් බලාපොරොත්තු විය හැකි අතර විවිධ බීජ වර්ග වල පවතින ඹෟෂධීය වටිනාකම නිසා දේශියව ද ඉහල ඉල්ලුමක් අපේක්ෂා කළ හැකය.

සමහර බීජ වර්ගවල එයට ම ආවේණික සුවදක් පවතී. උදා - කරාඹු නැටි ඇට ආභරණ නිපදවීමට ගන්නා බීජ ලබා ගත හැකි ශාක පහත දැක් වේ. කිරිදි, මූණමල්, ගස් පෙනෙල, පුස්, නෙළුම්, නිල් වෙරළු, ඉගිනි, වෙරළු, වදුරු මෑ, ඇත් තෝර, තෝර පරිප්පු, කුඹුරු, අවර, රබර්, කොබෝලීල, වී, සියඔලා, නාගදරණ, ඉපිල්, කොල්ලු, බුත්සරණ, නා, කනේරු, දොඔ, කොහොඔ, ඔලිද ඇට, එල ඔලිද, මදටිය, අනෝදා, ගල් වෙරළු, කතුරුමුරුන්ගා, දිවිකදුරු, එඩරු, කිතුල්, ගල් සියඔලා, තල, කොමඩු, කැකිරි, වට්ටක්කා, වැල්පෙනෙල,මී.

මෙම බීජ තෝරාගන්නේ ඒවාය් හැඩය වර්ණය හා තද බව සිදුරුකිරීමට ඇති හැකියාව ඹෟෂධීය ගුණය යන කරුණු පදනම් කර ගෙනය.

සිදුරු කිරීමට අපහසු තද බීජාවරණයක් සහිත බීජ සිදුරු කිරීම සදහා විද්‍යුත් ඩ්‍රිල් එකක් යොදාගත හැකිය.ඇතැම් බීජ සිදුරු කිරීම පහසු කිරීම සදහා වාශ්පයෙන් මදක් තම්බා ගනු ලබයි